Irish Song Lyrics 
from www.traditionalmusic.co.uk 
Donald McGillivray 
Donald's gane up the hill hard and hungry Donald's cam doon the hill wild and angry Donald will clear the gowk's nest cleverly Here's to the King and to Donald McGillivray Come like a weibach, Donald McGillivray Come like a weibach, Donald McGillivray Balance them fair and balance them cleverly Aff wi' the counterfeit, Donald McGillivray 
Donald's run up the hill but his tether, man As he were wud, or stinged wi' an ether, man When he comes back there's some will look merrily Here's to King James and to Donald McGillivray Come like a weaver, Donald McGillivray Come like a weaver, Donald McGillivray Pack on your back an elward sae cleverly Gie them fu' measure, my Donald McGillivray 
Donald has foughten wi' reif and roguery Donald has dinnered wi' banes an' beggary Better it were for Whigs and Whiggery Meeting the Devil than Donald McGillivray Come like a tailor, Donald McGillivray Come like a tailor, Donald McGillivray Push about in and out and thimble them cleverly Here's to King James and to Donald McGillivray 
Donald's the caller that brooks no tangledness Whiggin' and Priggin' and a' newfangledness They maun be gane -- he winna' be baukit man He maun hae justice or faith, he'll tak' it, man Come like a cobbler, Donald McGillivray Come like a cobbler, Donald McGillivray Beat them and bore them and handle them cleverly Up wi' King James and wi' Donald McGillivray 
Donald was mumpit wi' mirds and mockery Donald was blinded wi' blads o' property Arles ran high but makings were naething, man Lord how Donald is flying and fretting, man Come like the Devil, Donald McGillivray Come like the Devil, Donald McGillivray Skelp them and scaud them that proud sae unbrotherly Up wi' King James and wi' Donald McGillivray!